joelniklaus/EU_Wikipedias huggingface dataset:
Ammunnan maailmanmestaruuskilpailut 1999

Kansainvälisen ampumaurheiluliiton (ISSF) haulikkolajien maailmanmestaruuskilpailut järjestettiin 1.-12.7.1999 Tampereella.

Miehet

Naiset

Pojat

Tytöt

Mitalitaulukko

Uudet ennätykset

Lähteet
Kilpailun tulokset

1999
Vuoden 1999 urheilu
Suomen ampumaurheilu
Tampereen urheilutapahtumat
Girona FC

Girona Futbol Club on jalkapalloseura Gironan kaupungista Espanjan Kataloniasta. Sen edustusjoukkue pelaa Espanjan korkeimmalla sarjatasolla Primera Divisiónissa. Seura perustettiin vuonna 1930, ja sen kotistadion on 13 500 -paikkainen Montilivi.

Historiaa 

Kaudella 1935–1936 Girona voitti oman lohkonsa kolmeen lohkoon jaetussa Segundassa, mutta ei läpäissyt nousukarsintoja. Kauden jälkeen alkoi Espanjan sisällissota, jonka aikana Girona osallistui muiden tasavaltalaisten hallitsemilla alueilla sijainneiden joukkueiden ohella niin sanottuun Välimeren liigaan kansallisen sarjatoiminnan ollessa keskeytettynä. Tuolloin joukkuetta valmensi Espanjan maajoukkueen historian ensimmäinen valmentaja Francisco Bru.

Kaudeksi 2008–2009 Girona nousi Segundaan vuosikymmenten tauon jälkeen voitettuaan ensin oman lohkonsa Segunda División B:ssä ja sitten nousukarsinnoissa Barakaldon ja Ceutan. Girona pelasi pääsarja Primera Divisiónissa kausina 2017–2018 ja 2018–2019.

Lähteet

Aiheesta muualla 

 Girona Futbol Clubin sivusto 

Girona
Katalonian urheilu
Gironan maakunta
Gonzalo Castro

Gonzalo Castro Randon (s. 11. kesäkuuta 1987 Wuppertal, Länsi-Saksa) on saksalainen jalkapalloilija, jolla on espanjalaiset sukujuuret. Castron pelipaikka on laitapuolustaja tai laitalinkki. Hän on edustanut Saksan Bundesliigassa pisimpään Bayer 04 Leverkusenia sekä sen jälkeen Borussia Dortmundia, VfB Stuttgartia ja viimeksi kaudella 2021–2022 Arminia Bielefeldiä.

Saksan maajoukkueessa Castro teki ensiesiintymisensä 28. maaliskuuta 2007 Tanskaa vastaan pelatussa ystävyysottelussa. Hänellä olisi ollut mahdollisuus edustaa tilaisuuden tullen myös Espanjaa, mutta hän valitsi Saksan. Nuorten tasolla hän edusti Saksaa alle 21-vuotiaiden EM-klpailuissa vuosina 2006 ja 2009. Jälkimmäisellä kerralla Saksa voitti Euroopan-mestaruuden ja Castro teki lopputurnauksessa kaksi maalia Englantia vastaan, yhden alkulohkon viimeisessä ottelussa ja yhden loppuottelussa.

Lähteet 

Saksalaiset jalkapalloilijat
Vuonna 1987 syntyneet
Elävät henkilöt
Lajos Steiner

Lajos Steiner (14. kesäkuuta 1903 Nagyvárad – 22. huhtikuuta 1975 Sydney) oli unkarilaissyntyinen australialainen shakinpelaaja.

Steiner voitti Australian shakkimestaruuden neljästi: vuosina 1945, 1946/47, 1952/53 ja 1958/59.

Aiheesta muualla

Unkarilaiset shakinpelaajat
Australialaiset shakinpelaajat
Vuonna 1903 syntyneet
Vuonna 1975 kuolleet
Wolfgang Records

Wolfgang Records oli suomalainen levy-yhtiö. Vuoden 2007 syyskuussa se yhdistyi Merceedees Tuotannon kanssa muodostaen Backstage Alliancen.

Yhtiön levymerkit olivat Macedonia (klassinen), Major Leidén Productions (rock), Silence. ("Silence dot", myöhemmin Silenze.; jazz, ambient, etno) ja Wolfram (pop, reggae).

Yhtyeet 

Wolfgang Recordsin artisteja olivat muiden muassa

 Alamaailman Vasarat
 Hanoi Rocks
 Jeavestone
 Kapteeni Ä-ni
 Kompostikopla
 Pelle Miljoona
 Soul Captain Band
 Wigwam

Suomalaiset levy-yhtiöt
Russ Tamblyn

Russell Irving Tamblyn (s. 30. joulukuuta 1934 Los Angeles, Kalifornia) on yhdysvaltalainen näyttelijä. Hänet tunnetaan kenties parhaiten roolistaan Riffina vuoden 1961 musikaalielokuvassa West Side Story. Tamblyn tunnetaan lisäksi roolistaan psykiatri Lawrence Jacobyna kulttisarjassa Twin Peaks (1990–1991). Hän sai parhaan miessivuosan Oscar-ehdokkuuden vuoden 1957 elokuvasta Peyton Place – vihan tyyssija. Tamblynin isä oli näyttelijä Eddie Tamblyn, ja hänen vanhempi veljensä Larry on muusikko. Tamblyn on ollut kolmesti naimisissa, ja hänen tyttärensä Amber on isänsä tavoin näyttelijä.

Lähteet

Aiheesta muualla 
Tamblynin viralliset kotisivut 
 

Yhdysvaltalaiset näyttelijät
Vuonna 1934 syntyneet
Elävät henkilöt
The Sweet featuring ”Little Willy” & ”Blockbuster”

The Sweet featuring "Little Willy" & "Blockbuster" on Sweet-yhtyeen ensimmäinen albumijulkaisu Pohjois-Amerikassa. Se koostuu lähinnä Euroopassa julkaistujen singlejen a- ja b-puolista. ”Little Willy” -single nousi Yhdysvaltojen singlelistan kolmanneksi vuonna 1973 ja tämä jäi yhtyeen korkeimmaksi sijoitukseksi kyseisellä listalla.

Kappaleet
A-puoli
 
 
 
 
 
B-puoli

CD-version bonuskappaleet
Jeanie (Connolly/Priest/Scott/Tucker)
Poppa Joe (Chinn/Chapman)
Alexander Graham Bell (Chinn/Chapman)
Co-Co (Chinn/Chapman)
Funny Funny (Chinn/Chapman)

Kokoonpano

The Sweet
Brian Connolly – laulu
Andy Scott – kitara, laulu
Steve Priest – basso, laulu
Mick Tucker – rummut, laulu

Vierailijat
Studiomuusikoita (mm. Mike Chapman, Pip Williams ja Phil Wainman)

Arvostelut
Allmusic () linkki

Lähteet

Vuoden 1973 kokoelma-albumit
Sweetin kokoelma-albumit
Oliver Pollock

Oliver Pollock (1737 Coleraine, Irlanti – 17. joulukuuta 1823 Pinckneyville, Mississippi) oli kauppias ja Yhdysvaltain itsenäisyyssodan aikainen talousmies, joka muistetaan parhaiten dollarin symbolin keksijänä (1778).

Pollockin kaupunki Louisianassa on nimetty hänen mukaansa.

Yhdysvaltalaiset henkilöt
Vuonna 1737 syntyneet
Vuonna 1823 kuolleet
Driver 2

Driver 2 (myös nimellä Driver 2: The Wheelman is Back) on Reflections Interactiven kehittämä ja Infogramesin julkaisema Driver-pelisarjaan kuuluva ajo- ja toimintapeli. Peli julkaistiin vuonna 2000 PlayStationille ja kaksi vuotta myöhemmin Game Boy Advancelle.

Peli on jatko-osa Driverille. Pelaaja ohjaa ykkösosan tapaan peitetehtävissä olevaa poliisia nimeltä John Tanner. Pelissä Tanner pystyy myös tulemaan autosta ulos, toisin kuin ensimmäisessä osassa. Hän ei kuitenkaan pysty ampumaan. Pelin juoni koostuu erilaisista tehtävistä, joita Tannerin on suoritettava onnistuneesti annettujen aikarajojen puitteissa. Pelin sisältö koostuu neljästä eri kaupungista: Chicago, Havanna, Las Vegas ja Rio de Janeiro. Jokaisessa kaupungissa on noin kymmenen tehtävää, joissa pitää esimerkiksi varjostaa autoja tai tuhota niitä.

Lähteet

Aiheesta muualla 
 

Vuoden 2000 videopelit
Toimintapelit
Avoin pelimaailma -pelit
PlayStation-pelit
Game Boy Advance -pelit
Driver-pelit
Alec Bedser

Sir Alec Victor Bedser CBE (4. heinäkuuta 1918 – 4. huhtikuuta 2010) oli englantilainen kriketinpelaaja. Hänen identtinen kaksosveljensä oli kriketinpelaaja Eric Bedser.

Bedser oli toisen maailmansodan veteraani. Sodan jälkeen hän pelasi 51:ssä test matchissa aikavälillä 1946–1955.

Bedser oli Wisdenin vuoden kriketinpelaaja 1947. Lopetettuaan ammattilaisena pelaamisen hän kuitenkin jatkoi elämäntyötään lajin parissa; hän oli muun muassa Surrey County Cricket Clubin puheenjohtajana vuonna 1987.

Englantilaiset kriketinpelaajat
Vuonna 1918 syntyneet
Vuonna 2010 kuolleet
Daniel M. Buechlein

Daniel Mark Buechlein (20. huhtikuuta 1938 – 25. tammikuuta 2018) oli katolisen kirkon yhdysvaltalainen pappi. Hänet vihittiin papiksi 3. toukokuuta 1964 ja piispaksi 2. maaliskuuta 1987.

Benediktiineihin kuuluva Buechlein toimi Memphisin hiippakunnan piispana Tennesseessä vuosina 1987–1992. Syyskuussa 1992 hänestä tuli Indianapolisin arkkipiispa. Tästä tehtävästä hän erosi syyskuussa 2011.

Lähteet
Catholic-hierarchy.org: Archbishop Daniel Mark Buechlein, O.S.B. 

Katoliset arkkipiispat
Yhdysvaltalaiset katoliset piispat
Vuonna 1938 syntyneet
Vuonna 2018 kuolleet
Mattilanpelto

Mattilanpelto eli Mattila on Jyväskylän kaupunginosa. Siihen kuuluvia pienalueita ovat Seminaarinmäki, Mattilanniemi ja Mattilanpelto. Mattila on tarkkaan ottaen tilastollinen alue, jonka rajat ovat suunnilleen samat kuin Mattilanpellon kaupunginosan. Asukasluku oli 1 280 vuoden 2020 lopussa. 

Seminaarimäki on Jyväskylän yliopiston pääkampus, jossa sijaitsevat muun muassa yliopiston vanhimmat rakennukset 1800-luvulta, yliopiston päärakennus, hallintorakennus ja kirjasto. Seminaarinmäellä sijaitsee Jyväskylän uimahalli ja vesiliikuntakeskus AaltoAlvari.

Mattilanpellon pienalue
Mattilanpellon pienalue on Mattilanpellon kaupunginosan osa, jonka asuinrakennuskanta koostuu sekä kerros- että omakotitaloista. Se sijaitsee noin kilometrin päässä kaupungin ydinkeskustasta. Sen omakotitaloalue on yksi kaupunginarkkitehti Matti Hämäläisen 1940-luvulla suunnittelemista Jyväskylän jälleenrakennuskauden asuinalueista. Mattilan talon pelloille vuonna 1946 kaavoitettu alue syntyi helpottamaan sodan jälkeistä asuntopulaa ja se oli jatkoa Hämäläisen 1940 aloittamalle kaupungin uusien omakotialueiden kaavoitukselle. Keskellä aluetta on puisto, joka muodostaa alueen keskustaa jäsentävän aukion. Länsi-Päijänteentie erottaa Mattilanpellon Kukkumäestä, jossa myös on saman aikakauden omakotiasutusta. Alueella sijaitsevat entinen Keljon kirkko ja Keljon vanhainkoti. Keljon kaupunginosa alkaa kuitenkin hieman etelämpänä.

Älylä
Seminaarinmäellä on myös vanhoja puutaloja. Puutaloaluetta kutsutaan nimellä Älylä. Monet sen taloista ovat yliopiston opettajien 1930-luvulla rakennuttamia. Nimen kerrotaan olevan rehtori Kaarle Oksalan keksimä.  Alueen ensimmäinen rakennus on 1904 valmistunut Karpion talo, jonka Lars Sonck piirsi 1903 ystävälleen maanmittausinsinööri Johan Spetsille (myöhemmin Janne Karpio) häälahjaksi. Wivi Lönn muokkasi rakennuksen julkisivua myöhemmin ja 1925 Alvar Aalto teki ulkorakennuksen korjauspiirustukset. Janne Karpion jälkeen talossa asui poliisimestari Ilmari Karpio perheineen. Vuonna 1995 rakennus remontoitiin kaupunginjohtajan virka-asunnoksi ja edustustilaksi. 2017 siihen siirtyi ravintola Teeleidi.

Mattilanniemi
Mattilanniemi on Jyväsjärven niemi, ja siellä sijaitsee uimaranta sekä Jyväskylän yliopiston rakennuksia, muun muassa informaatioteknologian tiedekunnan rakennus Agora. Alueella on kaksi sisäilmaongelmien vuoksi käytöstä poistettua yliopiston rakennusta, joiden purkamista on suunniteltu. Purkamista on myös vastustettu.

Mattilanniemessä on entinen Nokia Oyj:n paikallinen yksikkö (vuoteen 2009). Nykyisin tiloissa on muiden muassa Tieto Oyj:n toimintaa.

Kuvia

Lähteet

Aiheesta muualla
 

 Tietoa Jyväskylästä: Jyväskylän kävelykierrokset - Älylän reitti 
 Museovirasto: Älylän ja Seminaarinmäen asuinalueet
 Jyväskylän yliopiston informaatioteknologian tiedekunta

Jyväskylän lähiöt
Anita Bryant

Anita Jane Bryant (s. 25. maaliskuuta 1940) on yhdysvaltalainen laulaja. Hän oli teini-iässään missi; hän voitti Miss Oklahoma -kilpailun 1958 ja pääsi Miss Americassa toiseksi perintöprinsessaksi.

Muusikkona Bryant tuli alun perin tunnetuksi pophiteistään ”Till There Was You” (1959), ”Paper Roses” (1960) ja ”In My Little Corner of the World” (1960). Myöhemmin hän on herättänyt ristiriitaista huomiota homojen oikeuksien vastaisena aktivistina. Hänet kakutettiinkin suorassa lähetyksessä 1977. 

Vuonna 1978 countrylaulaja David Allan Coe julkaisi albumillaan Nothing Sacred kappaleen ”Fuck Anita Bryant”. Freud Marx Engels & Jung -yhtye levytti myöhemmin saman kappaleen suomeksi nimellä ”Asseri” vuonna 1987 julkaistulla useiden esiintyjien kokooma-albumilla Paljaat uneksijat. Suomenkielisen kappaleen sanoituksessa viitataan suomalaiseen kansanedustaja Asser Stenbäckiin, joka 1970–80-luvuilla tuli Suomessa tunnetuksi homoseksuaalisuutta vastustavan eheysliikkeen puolestapuhujana.

Bryant kuuluu konservatiivisiin etelän baptisteihin.

Albumit 

 Anita Bryant (1959)
 Hear Anita Bryant in Your Home Tonight (1960)
 In My Little Corner of the World (1961)
 Kiss Sweeter Than Wine (1961)
 Abiding Love (1962)
 In a Velvet Mood (1962)
 The ABC Stories of Jesus (1962)
 The Country's Best (1963)
 Anita Bryant's Greatest Hits (1963)
 The World of Lonely People (1964)
 The Best of Johnny Desmond & Anita Bryant at Jubilee 1964 (1964)
 I Believe (1965)
 Mine Eyes Have Seen the Glory (1966)
 Do You Hear What I Hear?: Christmas with Anita Bryant (1967)

 Anita Bryant (1968)
 How Great Thou Art (1968)
 In Remembrance of You (1968)
 Little Things Mean a Lot (1969)
 World Without Love (1970)
 Abide with Me (1970)
 Naturally (1972)
 The Miracle of Christmas (1972)
 Sweet Hour of Prayer (1973)
 Battle Hymn of the Repulic (1973)
 Old Fashioned Prayin' (1975)
 Anita Bryant's All-Time Favorite Hymns (1975)
 Anita with Love (1985)

Yhdysvaltalaiset laulajat
Yhdysvaltalaiset missit
Vuonna 1940 syntyneet
Elävät henkilöt
Chalfont & Latimerin asema

Chalfont & Latimerin asema on asema Lontoon metron Metropolitan Linella sekä Chiltern Railwaysin Lontoosta Aylesburyyn vievällä reitillä. Asema avattiin 8. heinäkuuta 1889. Alkuperäinen nimi oli Chalfont Road, mutta se vaihdettiin nykyiseksi 1. marraskuuta 1915.

Matka Chalfont & Latimerista Cheshamiin, 6,3 kilometriä, on pisin kahden aseman välinen etäisyys Lontoon metrossa.

Lähteet

Buckinghamshiren rakennukset ja rakennelmat
Lontoon metroasemat
Tito Gobbi

Tito Gobbi (24. lokakuuta 1913 Bassano del Grappa, Italia – 5. maaliskuuta 1984) oli italialainen baritoni.

Gobbi syntyi Bassano del Grappassa ja opiskeli lakia Padovan yliopistossa ennen laulajaksi alkamista. Hän teki oopperadebyyttinsä Count Rudolfon roolissa Vincenzo Bellinin oopperassa vuonna 1935. Hän teki debyyttinsä La Scala -oopperassa Milanossa 1942 ja esiintyi Covent Gardenissa Lontoossa 1951.

Aiheesta muualla 
Associazine Tito Gobbi

Italialaiset baritonit
Vuonna 1913 syntyneet
Vuonna 1984 kuolleet
Viv Richards

Sir Isaac Vivian Alexander "Viv" Richards (s. 7. maaliskuuta 1952) on uransa lopettanut kriketinpelaaja, joka edusti maaottelutasolla Länsi-Intian saariston joukkuetta. Hänen ammattilaisuransa jatkui 1970-luvun alusta 1990-luvulle; ensimmäisen test matchinsa hän pelasi 1974 ja viimeisensä 1991.

Richards syntyi Antiguan saarella Karibialla.

Richards on useissa äänestyksissä valittu yhdeksi 1900-luvun kriketin suurimmista nimistä. Hän oli Wisdenin vuoden kriketinpelaaja 1977. Hän pelasi uransa aikana myös jalkapalloa.

Kriketinpelaajat
Antiguabarbudalaiset urheilijat
Vuonna 1952 syntyneet
Elävät henkilöt
George Alan Thomas

Sir George Alan Thomas, (14. kesäkuuta 1881 – 23. heinäkuuta 1972) oli brittiläinen shakin- sulkapallon- ja tenniksenpelaaja. Thomas oli kahdesti Britannian mestari shakissa ja seitsemänkertainen sulkapallon mestari. Hän myös pelasi miesten nelinpelin Wimbledonin semifinaaleissa vuonna 1911.

Lähteet

Aiheesta muualla

Brittiläiset shakinpelaajat
Brittiläiset tennispelaajat
Brittiläiset sulkapalloilijat
Vuonna 1881 syntyneet
Vuonna 1972 kuolleet
Olli Ikkala (fyysikko)

Olli Tapio Ikkala (s. 15. elokuuta 1953 Helsinki) on suomalainen fyysikko. Hän on ollut Teknillisen korkeakoulun professori vuodesta 1999 ja toimii nykyään polymeerifysiikan ja molekulaaristen nanorakenteiden professorin virassa. Suomen Akatemian akatemiaprofessori hän on ollut vuodesta 2005 alkaen. Ikkala on toiminut muun muassa Suomen fyysikkoseuran puheenjohtajana ja saanut vuonna 2002 Emmanuel Merck -palkinnon.

Ikkala valittiin Suomalaisen Tiedeakatemian jäseneksi vuonna 2003.

Olli Ikkala on julkaissut tieteellisiä töitään useissa arvostetuissa tieteellisissä julkaisuissa, joista tunnetuimpia ovat Science ja Nature Materials. Hän on jäsen monissa tieteellisissä järjestöissä, kuten Suomalaisessa Tiedeakatemiassa ja American Chemical Societyssä, ja on myös jäsen esimerkiksi American Association for Advancement of Science -yhdistyksen julkaisemassa Science-lehdessä vertaisarviointia suorittavassa toimikunnassa vuodesta 2006 alkaen.

Ikkala valmistui tohtoriksi Teknillisestä korkeakoulusta 1983. Väitöskirjan aiheena olivat vorteksit eli pyörteet helium-3-supranesteessä.

Lähteet

Kirjallisuus

Viitteet

Akatemiaprofessorit
Suomalaiset professorit
Teknillisen korkeakoulun professorit
Suomalaiset fyysikot
Vuonna 1953 syntyneet
Elävät henkilöt
Samuli Naamanka

Samuli Naamanka () on suomalainen sisustusarkkitehti ja taiteen maisteri. Naamanka nousi julkisuuteen kehittämällään graafisella betonilla. Menetelmän avulla betonielementin pintaan saadaan pysyvä painokuvio.

Koulutus

Samuli Naamanka opiskeli Oulun yliopistossa luonnontieteellisen tiedekunnan fysiikan laitoksella vuosina 1989–1992. Yliopisto-opintojensa ohessa hän harrasti kuvataiteita, joihin perehtyi Limingan taidekoulussa vuonna 1990. Hän siirtyi vuonna 1992 Oulun yliopistosta opiskelemaan Rovaniemen taide- ja käsiteollisuusoppilaitokseen (nykyisin osa Lapin yliopiston taiteiden tiedekuntaa) ja kirjoittautui seuraavana vuonna Taideteolliseen korkeakouluun, josta valmistui taiteen maisteriksi vuonna 2000. Hän jatkoi vielä opintojaan Denmarks Design Schoolissa Kööpenhaminassa.

Tuotanto ja ura
Lopputyön aiheena Taideteollisessa korkeakoulussa Samuli Naamangalla oli Graafinen Betoni, menetelmä kuvioidun betonipinnan aikaan saamiseksi. Samuli Naamanka on perustajajäsen työhuone DNA.ssa (Design and Architecture) yhdessä kymmenen muun suunnittelijan kanssa. Oman suunnittelutoimiston Reseptori Oy:n Naamanka perusti vuonna 1996.

Graafisen betonin lisäksi Naamangan kehittämiä tuotteita ovat mm. FX Design Awardin saanut Clash-yleistuoli vuodelta 2003, Sides-tuoli (2007) ja vuonna 2008 Nordiska Designprisetin (ent. Forsnäs Priset) saanut Avarten valmistama Uni-tuoli. Naamanka on suunnitellut tuotteita myös muun muassa salolaiselle Arvo Piiroinen Oy:lle, Saas Instrumentille, Arktikselle ja Plastexille.

Vuoden 2010 Habitare-messuilla Samuli Naamanka voitti EcoDesign-valaisinkilpailun työllään Biodegradable Roll, jonka materiaalina oli muovinkaltainen tärkkelyssokerista valmistettu polymaitohappo. Voittajan valitsi saksalainen valaisinsuunnittelija Ingo Maurer.

Vuonna 2017 Samuli Naamanka perusti oman Naamanka-nimisen huonekalualan yrityksen, jonka mallistoon kaikki Clash-sarjan kalusteet siirtyivät. Lisäksi Habitare-messuilla Helsingissä syksyllä 2017 mallistoon lanseerattiin joukko uusia tuotteita.

Naamanka on kitaristi Andy McCoyn serkku.

Lähteet

Aiheesta muualla 
Samuli Naamangan www-sivut

Suomalaiset sisustusarkkitehdit
Suomalaiset muotoilijat
Vuonna 1969 syntyneet
Elävät henkilöt
Heli Ruotsalainen

Heli Ruotsalainen (s. 10. joulukuuta 1979 Nilsiä) on suomalainen iskelmälaulaja. 

Ruotsalainen osallistui ensimmäisiin laulukilpailuihinsa 16-vuotiaana kotipaikkakunnallaan. 18-vuotiaana hän muutti Ikaalisiin, jossa hän opiskeli käsi- ja taideteollisuusalaa ja valmistui esinesuunnitteluartenomiksi. Samaan aikaan hän suoritti myös artistikoulutuksen. Hänet valittiin Iskelmäprinsessaksi Iskelmän SM-kilpailussa 2000, ja hänen uransa levylaulajana käynnistyi Somero Soikoon 2004 -laulukilpailusta. Asuttuaan aiemmin Tampereella ja Kangasalla hän asuu nykyisin Pälkäneellä ja toimii kynsitaiteilijana Tampereella.

Heli Ruotsalainen julkaisi ensimmäisen singlensä vuonna 2005. Ensimmäinen albumi Tuulen suuntaan on vuodelta 2007. Samana vuonna Ruotsalainen valittiin Iskelmä Gaalassa Vuoden tulokkaaksi. Kappaleita on julkaistu mm. Iskelmäradion kokoelmalevyillä. Laulamisen lisäksi artisti myös itse säveltää ja sanoittaa. Esimerkiksi vuonna 2007 julkaistu single "Kristian" on hänen tekemänsä.
__notoc__

Diskografia

Albumit 
 Tuulen suuntaan (2007)

Singlet 
 "Illan varjoon tiemme johtaa" (2005)
 "Tuulen suuntaan" (2006)
 "Enkelin kasvot" (2006)
 "Rauhaton" (2007)
 "Kukkamekko" (2007)
 "Kristian" (2007)
 "Taas päivä paistaa" (2008)
 "Talven ihmemaa" (2018)
 "Joululaulu" (2018)

Aiheesta muualla 
 Viralliset sivut

Suomalaiset iskelmälaulajat
Vuonna 1979 syntyneet
Elävät henkilöt
Kortelainen

Kortelainen on suomalainen sukunimi, Kortelainen-nimisiä henkilöitä:

Ahti Kortelainen, musiikkiäänittäjä
Aleksi Kortelainen (s. 1983), pesäpallotuomari
Anna Kortelainen (s. 1968), taidehistorioitsija ja tietokirjailija
Jorma Kortelainen (1932–2012), hiihtäjä, soutaja ja olympiamitalisti
Jouni Kortelainen (s. 1957), kestävyysjuoksija
Kai Kortelainen (s. 1971), ohjelmajohtaja, toimittaja ja tietokirjailija
Kauko Kortelainen (s. 1933), kuvanveistäjä
Miikka Kortelainen (s. 1993), vasemmistoliittolainen poliitikko
Mika Kortelainen (s. 1967), entinen jääkiekkoilija
Mika Kortelainen (s. 1979), taloustieteilijä
Olivia Kortelainen (s. 1997), salibandyn pelaaja
Petteri Kortelainen (s. 1994), pesäpalloilija
Teemu Kortelainen (s. 1990), salibandymaalivahti
Yrjö Kortelainen (1907–1996), opettaja, Enontekiön vanhan rakennus- ja kansankulttuurin tallentaja.

Kuvitteellisia henkilöitä 

 Krista Kortelainen, televisiosarjassa Uusi päivä
Novaja Karelija

Novaja Karelija (pidemmästi KROO "Novaja Karelija", venäjäksi КРОО "Новая Карелия") on petroskoilainen nuorisojärjestö, joka tukee Karjalan nuorten terveyttä ja sosiaalista kehitystä. Järjestö oman ilmoituksensa mukaisesti määrittelee itse kulttuurisen, esteettisen, taloudellisen, teknisen ja sosiaalisen kehittymisen strategian. Aatteellisen (ei-kaupallisen) organisaation on rekisteröinyt Venäjän federaation oikeusministeriö 8. toukokuuta 2008.

Toiminta

Organisaation verkkosivujen mukaan sen ensimmäinen tehtävä on ehkäistä suomalaisen revanšismin kasvu ja suomalaisten yritykset palauttaa osa Karjalan alueesta. 17. kesäkuuta 2008 Suomen pääkonsulaatin edessä kello 11:00 Petroskoissa suunniteltavaksi aiotun mielenosoituksen koordinaattori oli Artem Sergejevitš Grivnikov. Mielenosoituksesta ei oltu tehty ilmoitusta miliisille ja lehtitietojen mukaan se jäi järjestämättä. Ensimmäisenä asiasta Suomessa tiedotti Keskisuomalainen.

Keskustelun suomalaisesta suomalaisen revanšismista Karjala-kysymykseen viitaten oli tiettävästi kaksi vuotta aikaisemmin Venäjän federaation virallisen lehden Rossijskaja gazetan artikkelissa, jossa epäiltiin Veikko Saksin Pro Karelian piirissä julkaiseman kirjan "Karjalan palautus" tukevan suomalaisen puunjalostusteollisuuden kauppapolitiikkaa Venäjällä aiheuttaen paineita Venäjän hallitusta kohtaan.

Aiheesta muualla
KROO Novaja Karalija:   

Poliittiset nuorisojärjestöt
Venäjän politiikka
Petroskoi
Venäläiset järjestöt
Arpinaama Charley

Arpinaama Charley (1851 - 12. maaliskuuta 1896) oli modoc-intiaanien päällikkö. Hän otti osaa Modoc-sotaan 1872–1873 ja hänen oletetaan ampuneen sodan ensimmäisen laukauksen. Kapteeni Jackin teloituksen 1873 jälkeen hänestä tuli sotavangeiksi otettujen modocien johtaja. Hänet korvattiin kuitenkin jo vuoden jälkeen, sillä hän ei osannut puhua englantia.

Yhdysvaltalaiset intiaanipäälliköt
Modokit
Vuonna 1851 syntyneet
Vuonna 1896 kuolleet
Agostino Baroni

Agostino Baroni (5. lokakuuta 1906 – 10. marraskuuta 2001) oli katolisen kirkon italialainen pappi. Hänet vihittiin papiksi 5. huhtikuuta 1930, sitten piispaksi 21. syyskuuta 1953.

Baroni työskenteli pitkään Sudanissa. Vuosina 1974–1981 hän oli Khartumin hiippakunnan arkkipiispana. Seuraajaksi tuli Gabriel Zubeir Wako. 

Missionarii Comboniani Cordis Iesu -sääntökuntaan kuulunut Baroni oli kuollessaan 95-vuotias.

Aiheesta muualla
Catholic-hierarchy.org: Archbishop Agostino Baroni, M.C.C.I. 

Italialaiset piispat
Katoliset arkkipiispat
Vuonna 1906 syntyneet
Vuonna 2001 kuolleet
Triberg im Schwarzwald

Triberg im Schwarzwald on kaupunki Baden-Württembergissä Saksassa. Vuonna 2015 sen asukasluku oli 4 787. Triberg sijaitsee keskellä Schwarzwaldia 500-1038 metrin korkeudella merenpinnasta.

Lähteet

Aiheesta muualla

Kaupungin verkkosivusto

Baden-Württembergin kunnat
Saksan kaupungit
Tavastilan koulu

Tavastilan koulu on Mietoisten keskustassa Mynämäellä sijaitseva koulu, joka on perustettu vuonna 1882.

Historia

Tavastilan tila, jonka päärakennukseen koulu alun perin perustettiin, oli 1300-luvulta lähtien Tavastin suvun omistuksessa. Tilan ensimmäisen tunnettu omistaja oli Olavi Tavast, joka oli piispa Maunu Tavastin isä. Mietoisten kunnan haltuun tila siirtyi vuonna 1881. Koulu aloitti toimintansa tilan päärakennuksessa vuonna 1882 ja se toimi samassa rakennuksessa aina vuoteen 1954, jolloin nykyinen koulurakennus valmistui. Vanha koulu luovutettiin vuonna 1964 Mietoisten Kotiseutuyhdistyksen käyttöön, joka perusti tilalle Tavastilan kotiseutumuseon.

Koulu nykyään
Tavastilan koulu on Pyhän koulun ohella toinen entisen Mietoisten kunnan alueella sijaitsevista, vielä toiminnassa olevista kouluista. Tavastilassa opiskelee noin 80 oppilasta ja sen henkilökuntaan kuuluu viisi opettajaa.

Lähteet

Aiheesta muualla

Suomen peruskoulut
Mietoisten rakennukset ja rakennelmat
Crust (EP)

Crust on brasilialaisen metalliyhtye Sarcófagon toinen EP. Albumi julkaistiin vuonna 2000 ja jäi Sarcófagon viimeiseksi studiojulkaisuksi, sillä yhtye hajosi käytännössä heti albumin äänitettyään.

Albumin tunnetuin kappale of "F.O.M.B.M. (Fuck Off Melodic Black Metal)" jonka julistama viesti ('Melodinen black metal, painu vittuun') on joissain underground-piireissä kohonnut iskulauseeksi asti.

Kappaleet 

 "Sonic Images Of The New Millennium Decay" – 01:55
 "Day Of The Dead" – 03:41
 "F.O.M.B.M. (Fuck Off Melodic Black Metal)" – 02:57
 "Crust" – 03:10

Kokoonpano 

 Wagner Lamounier – laulu, kitara
 Gerald Minelli – basso
 Eugênio "Dead Zone" – rummut

Vuoden 2000 EP:t
Sarcófagon albumit
Shacknasty Jim

Shacknasty Jim (1851–1881) oli modoc-soturi. Hänen nimensä on muunnelma sanasta, joka tarkoittaa vasenkätistä miestä. Hän osallistui Modoc-sotaan. Hän antautui Yhdysvaltain armeijalle ja toimi heidän tiedustelijanaan ja auttoi löytämään modoc-sotureita. Hän kuoli tuberkuloosiin 1881.

Modokit
Yhdysvaltalaiset intiaanipäälliköt
Vuonna 1851 syntyneet
Vuonna 1881 kuolleet
Mazda 323

Mazda 323 (tunnetaan myös nimellä Mazda Familia) on Mazdan vuosina 1977–2003 valmistama alemman keskiluokan automalli. Yhteensä autoa valmistettiin kuuden mallisukupolven aikana noin 1,9 miljoonaa kappaletta. Mallin seuraajaksi tuli Mazda3.

Mazda 323 FA4 (1977–1980)

Mazda 323 BD (1980–1985)

Mazda 323 BF (1985–1989)

Mazda 323 BG (1989–1994)

Mazda 323 BH (1994–1998)

Mazda 323 BJ (1998–2003) 

 

323
Seulonnan keskeiset artikkelit
C-segmentin autot
Lisa Ortiz

Lisa Ortiz (s. 11. joulukuuta 1974 New York, Yhdysvallat) on yhdysvaltalainen ääninäyttelijä, joka tuli tunnetuksi uransa alkuvaiheessa dubattuaan Record of Lodoss Warissa Deedlittiä ja Slayersissä Lina Inverseä. Hän opiskeli teatteria Hofstra yliopistossa ja on sen jälkeen esiintynyt teatterissa ääninäyttelemisen ohella. Dubbausten ohella Ortiz on tehnyt alkuperäisiä äänirooleja niin animaatioihin kuin videopeleihin. Hänellä oli muun muassa pieniä rooleja Grand Theft Auto: Vice Cityssä ja animaatiosarjassa Eläköön Pinata.

Aiheesta muualla
 Lisa Ortiz Anime News Networkissa 
 Lisa Ortiz Voice Chasersissa  
 Lisa Ortiz CrystalAcidsissa 

Yhdysvaltalaiset ääninäyttelijät
Yhdysvaltalaiset teatterinäyttelijät
Videopelien ääninäyttelijät
Vuonna 1974 syntyneet
Elävät henkilöt
Aldgaten metroasema

Aldgaten metroasema on asema Lontoon metron Circle- ja Metropolitan -linjoilla, joista viimeksi mainitulle se on pääteasema. Asema sijaitsee Lontoon ydinkeskustassa Liverpool Streetin ja Tower Hillin välissä. Asema avattiin 18. marraskuuta 1876. Sen paikalla oli aiemmin joukkohauta, johon oli haudattu yli tuhat mustan surman uhria.

Asema vaurioitui pahoin saksalaisten pommituksissa toisen maailmansodan aikana.

Aseman pohjoispuolella tunnelissa Circle Linen junassa räjähti pommi osana laajempaa pommi-iskujen sarjaa 7. heinäkuuta 2005. Tämä räjähdys tappoi seitsemän ihmistä.

Lähteet

Aiheesta muualla 

Lontoon Cityn rakennukset ja rakennelmat
Lontoon metroasemat
Scheveningen

Scheveningen om kaupunginosa Haagissa Alankomaissa. Scheveningen on nykyaikainen merenrantakaupunki, joka on tunnettu matkailukohteena. 

Scheveningenin vuonna 1875 valmistunut majakka on suojelukohde.  Scheveningenissä on myös hiekkaranta, esplanadi, satama ja nudistiranta.

Lähteet

Aiheesta muualla

Turisti-infoa 

Haag
Jorge Arturo Medina Estévez

Jorge Arturo Medina Estévez (23. joulukuuta 1926 – 3. lokakuuta 2021) oli katolisen kirkon chileläinen pappi. Hän on ollut kardinaali vuodesta 1998 ja toiminut kardinaaliprotodiakonina vuosina 2005–2007.

Medina Estévez sai pappisvihkimyksensä 12. kesäkuuta 1954. Hän opiskeli ja työskenteli Chilen paavillisessa katolisessa yliopistossa, jonka kunniatohtorinarvon hän sittemmin sai. Hän osallistui uuden paavin valintaan vuoden 2005 konklaavissa.

6. tammikuuta 1985 piispaksi vihitty Medina Estévez on toiminut muun muassa Valparaíson hiippakunnan piispana vuosina 1993–1996. Vuonna 1998 hänestä tuli Congregatio de Cultu Divino et Disciplina Sacramentorum -kongregaation prefekti, jona hän toimi vuoteen 2002. Sitä aiemmin hän oli ollut kongregaation proprefektinä vuodesta 1996.

Lähteet

Aiheesta muualla 
 Catholic Hierarchy: Jorge Arturo Augustin Cardinal Medina Estévez 

Chileläiset kardinaalit
Chileläiset piispat
Vuonna 1926 syntyneet
Vuonna 2021 kuolleet
Matador II

Matador II (alkuperäinen nimi Paradox Bakkely, kutsumanimi Matador tai Matti, 25. helmikuuta 1979 Tanska – 2002 Tanska) oli kouluratsu. Se oli väriltään mustanruunikko tanskanpuoliveriori, jonka isä oli May Sherif, emä Susan Bakkely ja emänisä Wersal. Matador oli paitsi lahjakas kouluratsu myös komea esiintyjä. Global Dressage Forumin vuonna 2015 järjestämässä kansainvälisessä yleisöäänestyksessä se äänestettiin kaikkien aikojen parhaaksi kouluhevoseksi.

Ura 
Vuonna 1982 Matador tuotiin Suomeen Kytäjän kartanon omistukseen. Ori sai kouluttajakseen ja ratsastajakseen suomalaisen kouluratsastaja Kyra Kyrklundin. Ratsukko kilpaili menestyksekkäästi olympiatasolla saakka. Kyrklundin ja Matadorin parhaita saavutuksia olivat muun muassa maailmanmestaruushopea vuonna 1990, maailmancupin finaalin voitto vuonna 1991, 5. sija vuoden 1988 Soulin kesäolympialaisissa, monet sijoitukset kouluratsastuksen kansainvälisissä Grand Prix -luokissa sekä kolme Suomen mestaruutta vuosina 1986–1988. 

Matador sairasti vuonna 1989 vakavan ähkyn. Ori kuitenkin toipui tähän liittyneistä suurista leikkauksista niin hyvin, että se palasi vuonna 1990 kilparadoille entistäkin menestyksekkäämpänä. Syksyllä 1991 Matadorin suomalaisomistajat myivät oriin Japaniin. Japanissa Matadoria ratsasti sen ostanut liikemies Yoshinaga Sakurai. Ratsukko sijoittui Barcelonan olympialaisissa sijalle 41.

Matador vietiin vuonna 1999 takaisin synnyinmaahansa Tanskaan, missä se toimi siitosoriina kuolemaansa saakka. Ori jätti jo 1980-luvun alkupuolella alkaneella pitkäkestoisella siitosurallaan runsaasti laadukkaita jälkeläisiä, joista pelkästään Suomeen 85. Kyrklundilla itsellään on muiden muassa orijälkeläinen Matata sekä useita Matadorin täyssisaren May Surprisen jälkeläisiä. Kimotamma Blue Hors Matine, joka tanskalainen kouluratsastaja Andreas Helgstrand voitti vuoden 2006 maailmanmestaruuskilpailuissa kouluratsastuksen hopeaa (kür) ja pronssia, oli Matadorin tyttärentytär.

Matador oli kilpaillessaan hyvin suosittu hevonen eri puolilla maailmaa, ja sillä oli muun muassa oma ihailijakerho, jossa oli yli 3 000 jäsentä.

Lähteet
Matador – Scandinavian Fairytale Eurodressage

Viitteet

Aiheesta muualla 
 Matador II Suomen Hippoksen rekisterissä
 Matador II Sukuposti-hevostietokannassa
 Kyra Kyrklundin kotisivut

Kouluratsut
Liz Sheridan

Elizabeth "Liz" Sheridan (10. huhtikuuta 1929 – 15. huhtikuuta 2022) oli yhdysvaltalainen näyttelijä. Hänet muistetaan muun muassa Helen Seinfeldin roolista televisiosarjassa Seinfeld ja Raquel Ochmonekin roolista televisiosarjassa Alf.

Sheridan työskenteli varhaisella urallaan tanssijana New Yorkissa, jossa hän tutustui James Deaniin. Sheridanin mukaan he seurustelivat jonkin aikaa ja menivät jopa kihloihin.

Sheridan nousi maineeseen televisio- ja elokuvanäyttelijänä vasta 1980-luvulla. Seinfeldissä hän näytteli vuosina 1990–1998.

Lähteet

Aiheesta muualla 
  

Yhdysvaltalaiset näyttelijät
Vuonna 1929 syntyneet
Vuonna 2022 kuolleet
Zetor 25

Zetor 25 on Zetorin traktorimalli, joka saatiin tuotantoon 1946. Traktorissa ei ollut hydraulilaatikkoa eikä näin nostovarsia. Takavanteet ja polkimet olivat erilaiset kuin myöhemmissä 25 -malleissa. Traktorissa oli myös kuppi-istuin. Traktori sai vuonna 1949 sai jatkokseen mallit Zetor 25(T), 25A ja Zetor 25K. Näistä 25(T) oli suoraetuakselinen kuten edeltäjänsä 25. Traktoreista tuli Suomessa erittäin suosittuja, sillä niitä eivät koskeneet samanlaiset tuontirajoitukset kuin länsimaissa tehtyjä traktoreita 1950-luvulla.

Zetor 25 

Zetor 25:ssä oli kaksisylinterinen vesijäähdytteinen pyörrekammiodiesel, jonka sylinterin halkaisija oli 120 mm ja iskunpituus 140 mm. Kuorma-autotehdas Tatra suunnitteli samaan aikaan vastaavankaltaisia moottoreita, mutta ilmajäähdytteisenä. Vaihdelaatikko oli 2 x 3+1. Voiman ulosottoakselin pyörimisnopeus oli eurooppalaisen standardin mukaisesti 540 kierrosta minuutissa. Zetoreissa oli (tuohon aikaan ei vielä kovin yleinen) tasauspyörästön lukko sekä joissakin mekaaninen nostolaite.

Zetor 25A ja Zetor 25K

25A- ja 25K-mallien tuotanto alkoi 1946 ja loppui 1961. 25A oli 25:stä edelleen kehitetty malli, joka oli edeltäjäänsä ergonomisempi. Voimansiirron kestävyyttä oli myös parannettu. A-mallin maavara oli pieni, mutta koska sen painopiste oli matalalla, sopi se karjatiloille rinteisille pelloille. A-mallissa oli hydraulinen nostolaite.

25K:ssa oli korkeampi maavara, korkeammalla oleva etuakseli sekä pienemmällä välitysvälillä varustettu vaihteisto, joiden ansiosta se soveltui riviviljelykseen paremmin.

Museo-Zetorit

Zetor 25 -traktorit ovat nykyään suosittuja harrastajien piireissä. Zetor-kerhoja on perustettu useita ympäri Suomea, muun muassa Isoonkyröön, Temmekseen ja Kurikkaan. Temmeksessä on lähes 30 toimivaa vanhaa Zetor-traktoria.

Lähteet

Viitteet

Aiheesta muualla 
 Zetoristi 

Traktorit
Belarus

Belarus on valkovenäläisen Minskin traktoritehtaan traktorimerkki. Mallinumeron yhteydessä esiintyvä kirjainyhdistelmä MTZ tulee sanoista Minski Traktornyi Zavod, eli Minskin traktoritehdas. Belarus-traktoreita on tuotu myös Suomeen. Niitä on myynyt muun muassa neuvostoliittolaisen maataloustekniikan maahantuontiin erikoistunut Agroma Oy. Belaruksia maahantoi neuvostoliittolaisomisteinen Oy Konela Ab. Traktorit sovitettiin suomalaisiin vaatimuksiin Kouvolassa. Niihin asennettiin muun muassa turvaohjaamot.

Nykyään joitain Belarus-malleja maahantuo kouvolalainen Agri-Kymi Oy. Nykyisin Suomeen tuotavissa malleissakin on varusteena ilmastointia ja moottoreissa Boschin polttoaineenruiskutus, mutta toisaalta osa komponenteista edustaa yhä Neuvostoliiton aikaista suunnittelua eikä halvimmissa malleissa ole edes kabiinia. Suomen maahantuoja korostaa markkinoinnissaan Belaruksen edullista hankintahintaa ja pieniä käyttökustannuksia varmatoimisuuden ja yksinkertaisen huoltamisen ohella.

Aiemmin Suomessa on myyty Belaruksen nimellä myös muita traktoreita, jotka ovat alkujaan olleet kotoisin muista neuvostoliittolaisista traktoritehtaista. Esimerkiksi 425 Progress on alkuperäiseltä nimeltään T-40, ja samoin muut Progress-lisänimellä tunnetut Belarukset on valmistettu nykyisen Venäjän alueella eikä Minskissä.

Museotraktoreita
Belarus-gruppa Finljandija on suomalainen Belarus-traktoreihin erikoistunut harrastusyhdistys.  Yhdistys perustettiin 2007 ja se osallistuu näyttelyihin Belarus- ja MTZ-traktoreilla. Yhdistys aloitti näyttelytoiminnan Farmari 2007-maatalousnäyttelyssä Kuopiossa ja osallistui Classic Motorshow:hun 2009 ja 2010 Lahdessa. Yhdistys ylläpitää Belkku.fi -verkkosivustoa.

Katso myös 
 Luettelo traktorimalleista

Aiheesta muualla 

 Belarus-gruppa Finljandija Suomen Belarus-käyttäjien ryhmä

Seulonnan keskeiset artikkelit
Paul Dano

Paul Franklin Dano (s. 19. kesäkuuta 1984 New York, New York) on yhdysvaltalainen näyttelijä, tuottaja, käsikirjoittaja, ohjaaja ja muusikko. Hänet tunnetaan rooleista muun muassa elokuvissa L.I.E. (2001), Unelmien naapuri (2004), The King (2005), Little Miss Sunshine (2006), Fast Food Nation (2006), There Will Be Blood (2007), Looper (2012), Vangitut (2013),  12 Years a Slave (2013) ja The Batman (2022). Vuonna 2016 Dano näytteli Pierre Bezukhovia Tolstoin klassikkoon perustuvassa BBC:n tv-sarjassa Sota ja rauha (2016).

Connecticutissa syntynyt Dano oli vuonna 2008 ehdolla parhaan miessivuosan näyttelijän Bafta-palkinnon saajaksi There Will Be Bloodista.

Filmografia

Näyttelijänä

Ohjaajana 
 Wildlife (2018)

Aiheesta muualla 
 

Yhdysvaltalaiset näyttelijät
Yhdysvaltalaiset elokuvaohjaajat
Yhdysvaltalaiset elokuvakäsikirjoittajat
Yhdysvaltalaiset elokuvatuottajat
Yhdysvaltalaiset muusikot
SAG-palkinnon saajat
Vuonna 1984 syntyneet
Elävät henkilöt
Albanian sosialistinen kansantasavalta

Albanian sosialistinen kansantasavalta () oli Albanian valtion nimi vuosina 1946–1992, jolloin maata johti kommunistihallitus. Valtion nimi oli Albanian kansantasavalta vuosina 1946–1976, ja sen jälkeen nimeksi tuli Albanian sosialistinen kansantasavalta. 

Albania vapautui vuonna 1944 Italian miehityksestä. Vuonna 1946 vallan otti Enver Hoxhan johtama kommunistihallitus ja maasta tuli stalinistinen. Albanialla oli tällöin läheiset suhteet Neuvostoliittoon ja muihin itäblokin maihin, joskin suhteet Jugoslaviaan olivat epäluuloiset. Kun Neuvostoliitto vuonna 1956 tuomitsi stalinismin, Albania riitautui Neuvostoliiton kanssa ja solmi sen sijaan läheiset suhteet Kiinan kanssa, joka pysytteli stalinismissa. Vuonna 1968 Albania erosi Neuvostoliiton johtamasta Varsovan liitosta. 

Vuoteen 1978 asti Albanian talous oli menestynyt kohtuullisesti Kiinan tuella: viljelysten keinokastelu oli järjestetty, maassa oli teollisuutta ja nuorison koulutus oli tasokasta. Kun Kiina loittoni Maon kuoltua 1976 kommunistisesta aatteesta, alkoi Albania eristäytyä muusta maailmasta, mikä rasitti sen taloutta ja maa köyhtyi. Hoxhan kuoltua 1985 sosialismia ja eristäytymistä ryhdyttiin purkamaan. Laaja irrottautuminen yhteistaloudesta tapahtui kuitenkin vasta vuoden 1992 tienoilla.

Lähteet

Aiheesta muualla 

Sosialistinen kansantasavalta
Kommunismi Euroopassa
Kommunistiset valtiot
Sosialistiset valtiot
Love

Love on englanninkielinen sana, joka tarkoittaa rakkautta. Sana voi viitata myös seuraaviin:

Musiikki 
 Love, yhdysvaltalainen rockyhtye
 Love Records, suomalainen levy-yhtiö
 Love FM, suomalainen radiokanava
 Love, japanilaisen poplaulaja Ai Ōtsukan taiteilijanimi

Albumit 
 Love (Asan albumi), 2015
 Love (The Beatlesin albumi), 2006
 Love (Jukka Kuoppamäen albumi), 1972
 Love (Lapkon albumi) (ΓΟΛΕ), 2012
 Love (Loven albumi), 1966
 Love?, Jennifer Lopezin albumi vuodelta 2011
 Love (Color Dolorin albumi), 2018

Kappaleet 
 Love, Innan kappale
 Love, Sonata Arctican kappale

Televisio ja elokuva 
 Love (vuoden 1919 elokuva)
 Anna Karenina (Love), vuoden 1927 elokuva
 Love (vuoden 1991 elokuva)
 Love (vuoden 2004 elokuva)
 Love (vuoden 2005 elokuva)
 Love (vuoden 2008 indonesialainen elokuva)
 Love (vuoden 2008 bengalilainen elokuva)
 Love (vuoden 2011 elokuva)
 Love (vuoden 2015 elokuva)
 Love, vuoden 2016 televisiosarja

Paikkoja 
 Love, Kanada
 Love, Yhdysvaltojen Illinois
 Loven piirikunta, Yhdysvaltojen Oklahoma

Muut 
 Love, etunimi
 Love Kirjat, suomalainen kirjankustantamo

Henkilöiden sukunimenä 
 Bessie Love (1898–1986), yhdysvaltalainen elokuvanäyttelijä
 Bob Love (s. 1942), yhdysvaltalainen koripalloilija
 Brandi Love (s. 1973), yhdysvaltalainen pornonäyttelijä
 Courtney Love (s. 1964), yhdysvaltalainen laulaja ja elokuvanäyttelijä
 Davis Love III (s. 1964), yhdysvaltalainen golfpelaaja
 Donald Love (s. 1994), skotlantilainen jalkapalloilija
 Joanne Love (s. 1985), skotlantilainen jalkapalloilija
 John Love (1924–2005), rhodesialainen kilpa-autoilija
 Kevin Love (s. 1988), yhdysvaltalainen koripalloilija
 Larry Love (s. 1983), oik. Lauri Markkula, suomalainen muusikko
 Lauri Love (s. 1984), brittiläis-suomalainen tietoturvaneuvonantaja ja hakkeri
 Mia Love (s. 1975), yhdysvaltalainen poliitikko
 Mike Love (s. 1941), yhdysvaltalainen muusikko
 Shy Love (s. 1978), yhdysvaltalainen pornonäyttelijä
 Vágner Love (s. 1984), brasilialainen jalkapalloilija
 Yazka Love (s. 1963), suomalainen toimittaja ja yrittäjä.
Randy Newman

Randall Stuart "Randy" Newman (s. 28. marraskuuta 1943) on yhdysvaltalainen lauluntekijä, säveltäjä, sovittaja, laulaja ja pianisti. Hän tuli 1960- ja 1970-lukujen vaihteessa tunnetuksi ironisena ja sarkastisena laulaja-lauluntekijänä, mutta on 1970-luvulta alkaen keskittynyt enemmän elokuvamusiikkiin, josta on voittanut Oscarin. Lisäksi hän on saanut mm. kolme Emmyä ja viisi Grammya.

Newman syntyi juutalaiseen perheeseen Los Angelesissa, Kaliforniassa. Hän asui lapsuudessaan myös New Orleansissa, Louisianassa. Hän opiskeli Kalifornian yliopistossa Los Angelesissa.

Newman julkaisi ensimmäisen singlensä esiintyjänä vuonna 1961, mutta keskittyi sittemmin lauluntekijän työhön. Hän sävelsi muiden muassa Cilla Blackille ja Gene Pitneylle. Hänen ensimmäinen albuminsa ilmestyi vuonna 1968. Myöhempiin levytyksiin kuuluvat Sail Away (1972) sekä Good Old Boys (1974) ja Trouble in Paradise (1983), jotka molemmat valittiin vuonna 2005 hakuteokseen 1001 albumia jotka jokaisen on kuultava edes kerran eläessään.

Newman on vuodesta 1971 alkaen säveltänyt sekä kokonaisia elokuvia että niihin tunnettuja erillisiä lauluja. Newman on voittanut kaksi Oscar-palkintoa, vuosina 2002 ja 2011 elokuvista Monsterit Oy (Paras laulu: "If I Didn't Have You") ja Toy Story 3 (Paras laulu: "We Belong Together"). Hänellä on 20 Oscar-ehdokkuutta vuosien 1982–2011 välillä. Golden Globe -ehdokkuuksia on ollut kuusi.

Newman pääsi Songwriters Hall of Fameen vuonna 2002.

Lähteet

Kirjallisuutta

Aiheesta muualla 
 
 Hannu Björkbacka: Live in London (2011). Keskipohjanmaa 12.12.2011
 Randy Newman NPR-radioaseman vieraana (2008)

Yhdysvaltalaiset laulaja-lauluntekijät
Yhdysvaltalaiset pianistit
Grammy-palkinnon saajat
Oscar-palkinnon saajat
Yhdysvaltalaiset elokuvasäveltäjät
Vuonna 1943 syntyneet
Elävät henkilöt
Songwriters Hall of Fame
Carly Simon

Carly Elisabeth Simon (s. 25. kesäkuuta 1945 New York) on yhdysvaltalainen laulaja-lauluntekijä ja muusikko. Hän on voittanut Oscarin, Golden Globen ja kaksi Grammy-palkintoa.

Elämä ja ura
Simon syntyi varakkaaseen newyorkilaisperheeseen vuonna 1945. Hänellä on kaksi siskoa. Hänen isänsä oli Simon & Schuster -kustannusyhtiön perustaja Richard Simon. Nuori Carly aloitti laulajanuransa siskonsa Lucyn kanssa The Simon Sisters -lauluduossa, joka levytti kolme albumia ja sai yhden singlensä listoille vuonna 1964.

Simon levytti ensimmäisen sooloalbuminsa Carly Simon vuonna 1971 ja saman vuoden lopulla toisen nimeltä Anticipation. Albumien myötä hän sai vuoden 1971 parhaan uuden tulokkaan Grammy-palkinnon. Samana vuonna Simonilla oli myös pieni rooli Miloš Formanin elokuvassa Taking off – otetaan hatkat. Vuonna 1972 ilmestynyt Simonin läpimurtoalbumi No Secrets sisälsi hittisinglen "You're So Vain". Myös Simonin neljäs albumi Hotcakes (1974) nousi kultalevyksi, mutta kuudes albumi Another Passenger (1976) oli kaupallinen pettymys.

Vuonna 1977 Simon sai jälleen menestyshitin James Bond -tunnussävelmällä "Nobody Does It Better", ja sitä seurannut albumi Boys in the Trees (1978) myi hyvin.

1980-luvulla Simon vähensi konsertointia mutta jatkoi levyttämistä vaihtelevalla menestyksellä. Vuonna 1988 hän sai Grammyn ja Oscarin elokuvakappaleesta "Let the River Run". Hänen toistaiseksi uusin albuminsa on Never Been Gone (2009).

Simon kelpuutettiin Songwriters Hall of Fameen vuonna 1994.

Yksityiselämä
Simon oli vuosina 1972–1983 naimisissa laulaja James Taylorin kanssa, ja heillä on kaksi yhteistä lasta. Simon oli kihloissa muusikko Russ Kunkelin kanssa vuosina 1985–1987 ja toisen kerran naimisissa vuosina 1987–2007 James Hartin kanssa. Simon asuu Martha's Vineyardissa Massachusettsissa.

Simon on kirjoittanut viisi lastenkirjaa ja vuoden 2019 lokakuussa ilmestyi häneltä kirja Touched by the Sun: My Friendship with Jackie hänen ystävyydestään Jackie Kennedy Onassiksen kanssa.

Simon sairastui 1990-luvun lopussa rintasyöpään. Hän on kertonut kärsineensä aina änkytyksestä.

Diskografia

Studioalbumit

 Carly Simon, 1971
 Anticipation, 1971
 No Secrets, 1972
 Hotcakes, 1974
 Playing Possum, 1975
 Another Passenger, 1976
 Boys in the Trees, 1978
 Spy, 1979
 Come Upstairs, 1980
 Torch, 1981
 Hello Big Man, 1983
 Spoiled Girl, 1985
 Coming Around Again, 1987
 My Romance, 1990
 Have You Seen Me Lately, 1990
 This Is My Life, 1992
 Romulus Hunt: A Family Opera, 1993
 Letters Never Sent, 1994
 Film Noir, 1997
 Bedroom Tapes, 2000
 Moonlight Serenade, 2005
 Into White, 2007
 This Kind of Love, 2008
 Never Been Gone, 2009

Lähteet

Aiheesta muualla
 Viralliset kotisivut

Yhdysvaltalaiset laulajat
Grammy-palkinnon saajat
Oscar-palkinnon saajat
Vuonna 1945 syntyneet
Elävät henkilöt
Songwriters Hall of Fame
Kuninkaankartano

Kuninkaankartano oli suuri valtion omistama maatila, johon paikkakunnan väestö oli velvollinen suorittamaan luontaissuorituksina maksettavat verot eli tekemään niihin päivätöitä. Pienempiä valtion tiloja kutsuttiin latokartanoiksi ja karjakartanoiksi. Suuria valtion omistamia karjanhoitoa harjoittavia tiloja nimitettiin kuninkaankarjataloiksi. Kuninkaankartanoita oli eri maissa.

Suomessa kuninkaankartanoita hoitivat alkuun erityiset talonvoudit. Niiden komeissa päärakennuksissa asui yleensä kuninkaan käskynhaltija, jonka lääni sai nimensä kartanon mukaan. Hallitsijat ja heidän käskyläisensä käyttivät matkustellessaan kuninkaankartanoita majapaikkoinaan. Erityisesti Kustaa Vaasa järjesti tilojen hoitoa. Hän piti vouteja tarkoin silmällä ja hän julkaisi tiloille ohjekirjoja. Kaarle XI määräsi osan tiloista korkeiden sotilasviranomaisten virkataloiksi ja muut vuokrattavaksi määräajaksi yksityisille ihmisille.

Tiloja valvoi 1800-luvulla senaatin kamaritoimituskunta sekä sen alaisena kuvernöörit. 
Tilat annettiin vuokralle lääninkonttorissa pidetyllä huutokaupalla 25 vuodeksi kerrallaan. Huutajan tuli antaa takuu vuokraehtojen täyttämisestä kymmenen vuoden aikana, todistus maineestaan, taidoistaan maanviljelyksessä ja varallisuudestaan. Senaatin talousosasto hyväksyi jonkun tarjouksista. Senaatin luvalla vuokraaja sai siirtää vuokraoikeutensa toiselle. Vuokraajan kuollessa hänen leskensä oli oikeutettu hoitamaan tilaa jäljellä olevan vuokra-ajan.

Suomen kuninkaankartanot 

Espoon kartano
Helsingin kuninkaankartano
Koiviston kartano
Kokemäenkartano
Korsholman kuninkaankartano
Kyminkartano
Laakspohjan kartano
Liuksialan kartano
Nyynäinen
Partalan kuninkaankartano
Pedersören kuninkaankartano
Porin kuninkaankartano
Porvoon kuninkaankartano
 Rantasalmen kuninkaankartano
Saaren kartano
Selkeen kartano
Tavinsalmen kuninkaankartano

Lähteet 
 Tietosanakirja, Tietosanakirja-osakeyhtiö 1913
 Kartanon mailla – sätereitä ja rälssimiehiä, Iris Haikonen ja Erkki Teräväinen, Ango Oy ja Genimap Oy, Helsinki 2006

Viitteet 

Suomen kartanot
Jackie Earle Haley

Jackie Earle Haley (s. 14. heinäkuuta 1961) on yhdysvaltalainen näyttelijä. Hän oli ehdolla Oscar-palkinnon saajaksi roolistaan elokuvassa Little Children (2006). Hänet muistetaan myös Karhukopla-elokuvasta (1976) ja sen jatko-osista, joissa hän esiintyi lapsena, sekä Watchmen-elokuvasta, jossa hän esitti Rorschachia. Vuonna 2010 hän näytteli Freddy Kruegeria Painajainen Elm Streetillä -elokuvan uusintaversiossa ja vuonna 2016 hän näytteli elokuvassa The Birth of a Nation.

Aiheesta muualla 
 

Yhdysvaltalaiset näyttelijät
Vuonna 1961 syntyneet
Elävät henkilöt
Yhdysvaltalaiset lapsinäyttelijät
Mikko Carlstedt

Mikko Vilhelm Sakari Carlstedt (14. huhtikuuta 1892 Lieto – 15. helmikuuta 1964 Helsinki) oli suomalainen ekspressionistinen taidemaalari.

Carlstedtin veli oli puupiirroksistaan tunnettu taiteilija Kalle Carlstedt. Mikko Carlstedt opiskeli Suomen Taideyhdistyksen piirustuskoulussa 1911–1913 ja teki taiteilijan debyyttinsä Helsingissä 1912. Carlstedt kuului 1916 perustettuun Marraskuun ryhmään.

Mikko Carlstedt sai Pro Finlandia -mitalin 1962 ja hänelle myönnettiin valtion taiteilijaeläke 1959.


Maalauksia 
 Maisema, 1909
 Omakuva, 1913
 Katumaisema, 1914
 Liljankukkia öljykankaalle, 1916
 Sateen jälkeen, 1917
 Huivipäinen tyttö, 1920
 Peiliasetelma, 1920
 Jänis, asetelma, 1921
 Asetelma, 1926
 Sääksmäen kirkko, 1928
 Asetelma, 1936

Lähteet

Kirjallisuus
 
 Mikko Carlstedt kuvataiteilijamatrikkelissa

Viitteet

Aiheesta muualla
 

Suomalaiset taidemaalarit
Pro Finlandia -palkitut
Marraskuun ryhmä
Ekspressionistit
Vuonna 1892 syntyneet
Vuonna 1964 kuolleet